షమీమ్ హుస్సేన్

షమీమ్ హుస్సేన్ పట్వారీ (జననం 2000 సెప్టెంబరు 2) బంగ్లాదేశ్ క్రికెట్ ఆటగాడు. అతను 2021 జూలైలో జింబాబ్వేపై బంగ్లాదేశ్ క్రికెట్ జట్టు తరపున అంతర్జాతీయ క్రికెట్‌ లోకి అడుగు పెట్టాడు.

కెరీర్

దేశీయ క్రికెట్ 
షమీమ్ 2017 సెప్టెంబరు 15న 2017–18 నేషనల్ క్రికెట్ లీగ్‌లో చిట్టగాంగ్ డివిజన్‌కు ఫస్ట్-క్లాస్ క్రికెట్ లోకి ప్రవేశించాడు. అతను 2019 ఫిబ్రవరి 25న 2018–19 ఢాకా ప్రీమియర్ డివిజన్ ట్వంటీ 20 క్రికెట్ లీగ్‌లో బంగ్లాదేశ్ క్రీడా శిఖా ప్రొతిష్ఠాన్ తరపున తన తొలి ట్వంటీ20 ఆడాడు.  2019 మార్చి 8న 2018–19 ఢాకా ప్రీమియర్ డివిజన్ క్రికెట్ లీగ్‌లో క్రీడా శిఖా ప్రొతిష్ఠాన్ తరపున తన తొలి లిస్టు A మ్యాచ్‌ ఆడాడు.

అంతర్జాతీయ క్రికెట్ 
2019 డిసెంబరులో షమీమ్, 2020 అండర్-19 క్రికెట్ ప్రపంచ కప్ కోసం బంగ్లాదేశ్ జట్టులో ఎంపికయ్యాడు.  2021 ఫిబ్రవరిలో, అతను ఐర్లాండ్ వోల్వ్స్‌తో జరిగిన స్వదేశీ సిరీస్ కోసం బంగ్లాదేశ్ ఎమర్జింగ్ స్క్వాడ్‌కు ఎంపికయ్యాడు.  

2021 జూన్లో, అతను జింబాబ్వేతో జరిగిన సిరీస్ కోసం బంగ్లాదేశ్ ట్వంటీ 20 ఇంటర్నేషనల్ (T20I) జట్టుకు ఎంపికయ్యాడు.  రెండో టీ20 మ్యాచ్‌లో జింబాబ్వేపై రంగప్రవేశం చేసి 13 బంతుల్లో 29 పరుగులు చేశాడు.  మూడవ T20I మ్యాచ్‌లో 15 బంతుల్లో అజేయంగా 31 పరుగులు చేశాడు, బంగ్లాదేశ్‌ ఆ మ్యాచ్‌లో 193 పరుగుల లక్ష్యాన్ని ఛేదించడానికీ, 2-1 తేడాతో సిరీస్‌ను గెలుచుకోవడానికీ అతను తోడ్పడ్డాడు.  

2021 సెప్టెంబరులో, అతను 2021 ICC పురుషుల T20 ప్రపంచ కప్ కోసం బంగ్లాదేశ్ జట్టులో ఎంపికయ్యాడు. 

2023 మార్చిలో, ఇంగ్లండ్‌తో జరిగిన సిరీస్ కోసం బంగ్లాదేశ్ వన్డే ఇంటర్నేషనల్ (ODI) జట్టులోకి షమీమ్‌ను తీసుకున్నారు.  అదే నెలలో, ఐర్లాండ్‌తో జరిగిన T20I సిరీస్‌లో బంగ్లాదేశ్ తరపున ఆడేందుకు ఎంపికయ్యాడు.  2023 మార్చి 31న, మూడవ T20Iలో 42 బంతుల్లో 51 పరుగులు చేసి, T20I క్రికెట్‌లో తన తొలి అర్ధ సెంచరీ సాధించాడు.

మూలాలు 

బంగ్లాదేశ్ క్రికెట్ క్రీడాకారులు
జీవిస్తున్న ప్రజలు
2000 జననాలు